 Waxaa sidoo kale iyana madasha ka hadlay laba sarkaal oo ka socda Boliska ka hawl gala magaaladan Leicester oo maalinta shilku dhacay ahaa kuwii loo yeedhay baadhitaanka sameeyay, waxaana labada sarkaal midkood uu tilmaamay in baadhitaan dheer ay ku sameeyeen Buska shilka geystay oo Numbarkiisu ahaa Bus 22 calaamadiisuna ay ahayd W291XBD oo ay lahayd shirkada gaadiiidka dadweynaha ee First Buses Taasoo uu sheegay in aanuu ku arag wax cilad ah oo Busku lahaa oo sababi karayay inuu shilku dhaco, laakiin Busku uu ahaa mid wasakh badani ay ka muuqatay, waxaana uu sarkaalkaasi sheegay in Busku uu ahaa busaska waaweyn ee laba dabaq isu dul saaran oo loogu talo galay inuu qaado 78 qof iyo hal kursi curyaan. 